Organon (Aristoteles)

Organon sive Organum (Graece  "instrumentum") est corpus librorum Aristotelis philosophi Graeci, quibus artem logicae instrumentum scientiae esse demonstrat. Organon ex sex scriptis constat, quae probabiliter non ab ipso Aristotele, sed a litterarum peritis byzantinis redacta et nominata sunt.

 Scripta 
 Categoriae (Graece: ): Aristoteles quindecim capitulis rationes fundamentales dispositionis hierarchicae exponit, quae et hodie in scientiis est fundamentum describendi systematum.
 In libris De interpretatione (Graece: ) Aristoteles propositionem ita definit, ut ex verborum coniunctione constet, quae vera aut falsa esse possit; verborum coniunctiones, ad quas tales proprietates non pertineant (v.g. vota) ergo propositiones non esse. Praeterea, ut scientia crescat, propositiones contradictionibus liberas esse debere.
 Analytica priora (Graece: ) demonstrant, ut ex duabus observationibus aut perceptionibus nova propositio deducitur (Syllogismus et Deductio et syllogismus).
 In Analyticis posterioribus (Graece: ) Aristoteles fundamenta rationis scientificae disponit et fines eius definire studet.
 Topica (Graece: ) doctrinam de definitionibus, quae probabilitatibus colliguntur, comprehendunt.
 In scripto De sophisticis elenchis (Graece: ) praecipue doctrina de sophismatibus disputatur.

Plurimis Organi editionibus iam ab antiquitate Porphyrii Isagoge in primum Categoriarum librum alligata est.

 Bibliographia 
 Christoph Horn, Christof Rapp (Ed.): Wörterbuch der antiken Philosophie, Monaci 2002, ISBN 3-406-47623-6 
 Christof Rapp: Aristoteles zur Einführung, Hamburgi 2004, ISBN 3-88506-346-8 
 Günther Patzig: Die aristotelische Syllogistik. Logisch-philologische Untersuchung über das Buch A der "Ersten Analytik", editio 3., Gottingae 1969
 Kurt Ebbinghaus: Ein formales Modell der Syllogistik des Aristoteles, Gottingae 1964

Corpus Aristotelicum

 Nexus externi 
 Robin Smith: Aristotle's Logic. In: Edward N. Zalta (Hrsg.): Stanford Encyclopedia of Philosophy
 Organon apud Zeno.org 

Categoria:Aristoteles
Categoria:Libri philosophici
Categoria:Philosophia Graeca antiqua
Categoria:Scripta saeculo 4 a.C.n.